*Муниципаль тур*

**Рус телендә гомуми белем бирү оешмаларының**

**татар төркемнәрендә белем алучы укучылар өчен татар әдәбиятыннан олимпиада биремнәре**

***(2016/2017 нче уку елы)***

**10 нчы сыйныф**

**Үткәрү вакыты – 3 сәгать Максималь балл** – **60**

1. **ӘДӘБИЯТ ТЕОРИЯСЕ**

Лирик геройның шәхси тормышы-язмышы белән бәйле хис-кичерешләр сурәтләнгән, шәхси башлангыч, автор-лирик герой хакында мәгълүмат бирү күзәтелә торган әдәби җанрны языгыз. Шушы әдәби жанрга караган 6 мисал китерегез.

***10 балл***

**II. ӘДӘБИЯТ ТАРИХЫ**

1. **Әдәби-тарихи характердагы тестларга җавап языгыз.**

**1) Түбәндәге әсәрләрнең авторын һәм жанрын языгыз:**

а) «Идегәй» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) «Беренче театр» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) «Әйтелмәгән васыять» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) «Кеше китә, җыры кала» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***4 балл***

**2)**  **Мәгърифәтчелек чоры әдибен билгеләгез:**

а) С. Сараи

б) Котб

в) М. Акмулла

г) Мөхәммәдъяр

***2 балл***

**3) З.Бигиевнең “Меңнәр яки гүзәл кыз Хәдичә” әсәрендәге герой:**

а) Зөләйха

б) Ширин

в) Хәнифә

г) Гөлдерсен

***2 балл***

**4) «Әйтелмәгән васыять» әсәренең авторын билгеләгез:**

а) Гомәр Бәширов в) Мөхәммәт Мәһдиев

б) Әмирхан Еники г) Аяз Гыйләҗев

***2 балл***

**5**) **«Идегәй» дастаны герое булмаган герой исемен күрсәтегез:**

а) Норадын

б) Фәрһад

в) Субра карт

г) Туктамыш хан

***2 балл***

1. **Мәгърифәтче язучы, галим Каюм Насыйриның тормышы һәм иҗаты белән бәйле сорау-биремнәргә җавап языгыз.**

1) К. Насыйри яшәгән чорны (гасырны) күрсәтегез.

2) К. Насыйриның фольклорны җыю-өйрәнүе белән бәйле ике хезмәтен атагыз.

3) Мәгърифәтченең “Әбүгалисина кыйссасы”н искә төшерегез, төп геройларын атагыз, әлеге ике герой арасындагы каршылык сәбәбен күрсәтегез.

4) “Әбүгалисина кыйссасы” әсәренең төп идеясен аңлатыгыз.

1. ***балл***
2. **Түбәндә китерелгән өзекне укыгыз һәм биремнәргә җавап языгыз.**

“Кыз урта буйлы, башында яхшы Казан калфагы киелмеш. Өстендәге күк йон камзулы нәзек вә зифа буена яхшы ярашып тора (...).

Бу кыз – мосафирханә хуҗасы кызы – гүзәл вә күркәм, Хәнифә исемле иде... Өйгә якынлашканда кыз, сарай тарафына карап вә бердән менланы күреп, оялдыгыннан көлде вә тиз үк шәл илә капланды. Әмма бу көлешендә кып-кызыл иреннәре, вак энҗе тешләре менланың күзеннән качмады. Хәнифә туташ өйгә кердектән соңра, менла, акылны туплап: “Мин ни иттем, нәфесемә буйсынып, кызга бактым, тәүбә-тәүбә”, - дип фикер йөртте. Соңрак менла шәһәргә чыгып, өй-йорт кирәкләренә алып вә башка эшләрне бетереп, янә мосафирханәгә кайтты”.

(Муса Акъегетзадә «Хисаметдин менла»)

1) Әлеге өзек алынган әсәрнең **иҗат юнәлешен, жанрын** күрсәтегез.

2) “Әмма бу көлешендә кып-кызыл иреннәре, вак **энҗе тешләре** менланың күзеннән качмады” җөмләсендә кулланылган сурәт чарасының (тропның) төрен билгеләгез.

3) Өзектә мосафирханә хуҗасы кызын сурәтләүне ачыклаган әдәби төшенчәне языгыз.

***10 балл***

**III. ИҖАДИ БИРЕМ**

Алдагы биремдәге әсәрдә бирелгән Хәнифә образына сыйфатлама-характеристикага нигезләнеп, **татар халык киемнәре, әдәбият-сәнгать бәйләнешләре** хакында кыска инша языгыз**.**

***14 балл***