*Муниципаль тур*

**Рус телендә гомуми белем бирү оешмаларының**

**татар төркемнәрендә белем алучы укучылар өчен татар әдәбиятыннан олимпиада биремнәре**

***(2016/2017 нче уку елы)***

**11 нче сыйныф**

**Үткәрү вакыты – 3 сәгать Максималь балл** – **60**

1. **ӘДӘБИЯТ ТЕОРИЯСЕ**

**«Драма»**  төшенчәсенә аңлатма бирегез. Аңа хас сыйфатларны күрсәтегез. Фикерегезне мисаллар белән дәлилләгез. Драма төренә караган әсәрләргә мисаллар языгыз.

1. ***балл***
2. **ӘДӘБИЯТ ТАРИХЫ**
3. **Әдәби-тарихи характердагы тестларга җавап языгыз.**

**1) Түбәндәге әсәрләрнең авторын һәм жанрын языгыз:**

а) «Тапшырылмаган хатлар» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ә) «Беренче мәхәббәт» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) «Бүреләр» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) «Әйтелмәгән васыять» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***4 балл***

**2)** **Түбәндәге әсәрләрне һәм жанрларын туры китерегез**

а) Г.Кутуй «Тапшырылмаган хатлар» шигырь

ә) Г.Камал «Бүләк өчен» комедия

б) С.Рәмиев «Авыл» роман

в) Г. Әпсәламов «Ак чәчәкләр» повесть

***2 балл***

**3) К. Тинчуринның “Сүнгән йолдызлар” драмасындагы төп геройлар**

а) Сәрвәр, Исмәгыйль, Надир

ә) Сәрвәр, Надир, Әмирхан

б) Фатих, Исмәгыйль, Сәрвәр

***2 балл***

**4) «Ягез, бер дога» әсәренең авторын билгеләгез**

а) Туфан Миңнуллин б) Мөхәммәт Мәһдиев

ә) Әмирхан Еники в) Аяз Гыйләҗев

***2 балл***

**5**) **Драма төренә карамаган әсәрне билгеләгез:**

а) К.Камал «Банкрот»

ә) Т.Миңнуллин «Әлдермештән Әлмәндәр»

б) И.Юзиев «Гашыйклар тавы»

в) Һ.Такташ «Мәхәббәт тәүбәсе»

***2 балл***

1. **Шагыйрь Муса Җәлилнең тормышы һәм иҗаты белән бәйле сорау-биремнәргә җавап языгыз.**

1) М.Җәлилнең «Моабит дәфтәрләре» циклына кергән шигырьләре кайчан һәм кайда языла?

Әлеге «дәфтәр»нең әһәмияте нидән гыйбәрәт?

Әлеге циклга кергән 6 шигырьнең исемен искә төшереп языгыз.

***12 балл***

2) М.Җәлилнең «Бүреләр» шигыренең әлеге юлларында урын алган сурәт чарасын (тропны) атагыз һәм аның нинди әдәби функция үтәвен аңлатыгыз:

«Кызганып егетне, елыйлар

Миләүшә һәм ләлә чәчәге.

Тәгәри үләнгә чык түгел,

Гөлләрнең гөнаһсыз яшьләре»

1. ***балл***
2. **Түбәндә китерелгән өзекне укыгыз һәм биремнәргә җавап языгыз.**

«Юк, Сәрвәр, безгә кавышу насыйп булмас. ... Безне аерырлар. Мин төшемдә шулай күрдем. Өч тапкыр шул бер үк төшне күрдем. **Көзге караңгы төн, имеш. Күктәге йолдызлар шундый яктылар, имеш.** Бер урында бик күп егетләр җыелганнар икән дә һәркайсы үзенә берәр йолдыз алганнар икән. Син дә шул арада үзеңә йолдыз сайлагансың, ди. Мәхдүм дә сайлаган, минем дә йолдызым бар икән. Менә кинәт аждаһа төсле бернәрсә сызгырды да, йолдызларны сүндерә башладылар. Минем йолдызым да сүнде, мәхдүмнең дә, синең йолдыз да сүнде. Тагын бик күп, бик күп егетләрнең йолдызлары сүнеп, күк йөзе корымлы кара таба төсле караңгыланып, каралып калды.

Сәрвәр *(елап).* Җитәр, җитәр, җитәр... Юк, юк, бу – ялган төш, бу дөрес түгел».

1) Драманың **авторын һәм исемен** күрсәтегез;

2) Әлеге өзектә табигать сурәтен ачыклаган **әдәби төшенчәне** языгыз;

3) Әсәрдә әлеге төшне кемнең күрүен атагыз. Сюжет сызыгында төш күрү вакыйгасының мәгънәсе ниндән гыйбарәт? Сүз нәрсә турында бара? Аңлатып языгыз.

1. ***балл***
2. **ИҖАДИ БИРЕМ.**

Алдагы биремдә искә алынган әсәр белән бәйләп **“Татар әдәбиятында мәхәббәткә тугрылык темасы чагылышы”** дигән темага кыска инша языгыз**.**

***12 балл***